  Майя Бывальцева 17-тӥ тулыспалэ уйин Удмуртиын -22 градусозь кезьытскоз. Со сярысь ивортэ элькун Гидрометцетнрысь куазез эскеронъя ёзэтлэн кивалтӥсез Алла Шумихина. Солэн верамезъя, 16-тӥысь17-тӥ тулыспалэ потонэ нош ик кезьытскоз. Чакланъёсъя, уйин -16…-19, куд-ог интыосын -20…-22 градус улоз. 17-тӥ тулыспалэ нуназе элькунъя -8…-13 градус луоз, лымыяны кулэ ӧвӧл. «Туннэ Удмурт Элькун кык циклонъёс вискын, лымы зонаын. Ӝытозь лымыямысь дугдоз, антициклон юнмамен, ӵуказе нуназе элькунысь куд-ог ёросъёсын гинэ лымы ӧжытак усёз шуыса чакласькомы», — верамын Гидрометцентрлэн ивортоназ. Покчиарняе, 16-тӥ тулыспалэ, нуназе -7…-12 градус луоз. Удмуртие лымы выльысь вуоз шутэтскон нуналъёсы, 18–19 тулыспалэ. Куазез эскерисьёслэн чакламзыя, температура ӝутскоз, но тӧло луоз. Тегъёс: Гидрометцентр Удмуртия куазь Тол  